

**Жинақтаушы зейнетақы қорлары комиссиялық сыйақысының шекті шамасын белгілеу туралы**

Қазақстан Республикасы Үкіметінің қаулысы. 2003 жылғы 13 қаңтар N 2

      "Қазақстан Республикасында зейнетақымен қамсыздандыру туралы" Қазақстан Республикасының 1997 жылғы 20 маусымдағы Заңының 48-бабының 1-тармағына сәйкес Қазақстан Республикасының Үкіметі қаулы етеді:

      1. Жинақтаушы зейнетақы қорлары комиссиялық сыйақысының 2003 жылға арналған мынадай:

      инвестициялық кіріс сомасының 15 пайыздан аспайтын;

      бір айға зейнетақы активтерінің 0,02 пайыздан аспайтын шекті шамалары белгіленсін.

      2. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК